28-29ê tebaxe de dafika PDKyî de Xelîfan de 5 gerîlayê HPGyî şehîd bibîy û hêzanê PDKyî dest nabi cenazayan ser.
Seba ke cenazayê gerîlayan bêrê girewtene 72 rojî yo çalakîye yena kerdene. Labelê PDK xo kerr keno.
Keyeyanê şehîdan bi nê armancî çend reyî waşt ke Berê Sînorî yê Sêmalka ra derbazê Başûrê Kurdîstanî bibê labelê hetê hêzanê PDKyî ra ameybî astengkerdene. Coka keyeyan verê berî de xeyme akerde.
Her roje bi desan kesî çalakîya nobete zîyaret kenê. Girseyî ver bi berê sînorî şinê. Keyeyê şehîdan û şarê herême vanê ke heta ke ê cenazayanê xo megêrê çalakîya xo rê dewam bikerê.
